《七夕后一日寄陈巨济》
宋代·欧阳澈

高楼昨夜西风转，耿耿银河云叶卷。擎空皎月弄婵娟，领略溪叶堪指点。

秋光次第磨青铜，一味清凉袭庭院。遥知天外鹊桥成，织女牛郎会佳燕。

凭高翻忆凤楼人，慇勤乞巧陈芳奠。可堪目断心旌摇，砌成幽恨无人展。

促樽欣得莫逆交，脉脉閒愁凭理遣。清狂举白话平生，午夜香燃残宝篆。

凄凉此际忆年时，烂漫琼楼兴不浅。

作者简介：欧阳澈，男，北宋末江右人布衣。字德明，抚州崇仁（今属江西）人。少年时即喜谈世事，尚气大言，慷慨不稍屈。靖康初应诏上疏，奏论朝廷弊政三十余事，陈安边御敌十策。金兵南侵，徒步赴行在，伏阙上书，力诋和议。建炎元年八月，与陈东同时被杀，年三十一 （《宋史》本传作年三十七，误）。绍兴间，追赠秘阁修撰。